Ronaldu: Mening va Messining o‘g‘lini kim yaxshi o‘qishi borasida taqqoslashgan

"Real Madrid" futbolchisi Krishtianu Ronaldu o‘zini "Barselona" hujumchisi Lionel Messi bilan taqqoslashlariga munosabat bildirdi. 
"Messi o‘z jamoasiga maksimal darajada foyda keltirishga harakat qiladi, men ham shunday. Biz raqiblarmiz, chunki turli jamoalarda o‘ynaymiz, biroq bir-birimizga nisbatan hurmat bilan munosabatda bo‘lamiz. Bizni doimo taqqoslashadi va bu tabiiy hol. Hattoki farzandlarimizni ham kim yaxshi o‘qishini tekshirib, taqqoslashgan. Men taqqoslash noo‘rin deb hisoblayman. Krishtianu – bu Krishtianu, Messi esa bu Messi. Biz ikkimiz ham yaxshi o‘yinchimiz va jamoaviy sovrinlar ham buni tasdiqlaydi", – dedi Ronaldu.